Upisi u I. razred osnovne škole u školskoj godini 2017./2018.

**R E P U B L I K A  H R V A T S K A**  
**G R A D  Z A G R E B**

**GRADSKI URED ZA OBRAZOVANJE,  KULTURU I SPORT**

Na temelju članka 17. Zakona o odgoju i obrazovanju u osnovnoj i srednjoj školi *(Narodne novine 87/08, 86/09, 92/10, 105/10, 90/11, 16/12, 86/12, 94/13, 152/14 i 7/17)* i članka 5. stavka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava *(Narodne novine 67/14),* Gradski ured za obrazovanje, kulturu i sport donosi

***O  B  A  V  I  J  E  S  T***

***o upisu djece u I. razred osnovne škole***

***za školsku godinu 2017./2018. na području Grada Zagreba***

                 
 Upis djece u I. razred osnovne škole za školsku godinu 2017./2018. u svim osnovnim školama na području Grada Zagreba,  provodit će se  
***8., 9. i 10.  lipnja******2017. godine***  
Prije upisa u I. razred osnovne škole dijete je dužno pristupiti utvrđivanju psihofizičkog stanja koje provodi stručno povjerenstvo škole koju će pohađati *prema prijavi prebivališta/boravišta djeteta,*sukladno Prijedlogu mreže osnovnih škola za područje Grada Zagreba, kojeg je utvrdila Gradska skupština Grada Zagreba na 48. sjednici, 20. prosinca 2016. godine.

***Pri upisu u I. razred osnovne škole* *roditelj/skrbnik djeteta dužan je predočiti školi sljedeće dokumente:***

***1. Mišljenje stručnog povjerenstva o utvrđenom psihofizičkom stanju djeteta za upis u I. razred***

***2.  Rješenje kojim se odobrava prijevremeni upis djeteta u I. razred***

U I. razred osnovne škole dužna su upisati se djeca koja će do 1. travnja 2017. godine navršiti 6 godina.  
   
Zahtjev za uvrštavanje u popis školskih obveznika djeteta koje nije školski obveznik, a do kraja 2017. godine navršit će 6 godina, roditelj/skrbnik može podnijeti Gradskom uredu za obrazovanje, kulturu i sport, najkasnije do 31. ožujka 2017. godine, nakon čega će u Područnom uredu biti izdano Uvjerenje temeljem kojega dijete može pristupiti utvrđivanju psihofizičkog stanja za upis u I. razred osnovne škole.   
  
Za dijete koje je bilo uključeno u predškolski program, roditelj/skrbnik dužan je osim Zahtjeva dostaviti i mišljenje stručne službe predškolske ustanove o psihofizičkom stanju djeteta.

U slučaju da dijete ne može pristupiti utvrđivanju psihofizičkog stanja u naznačeno vrijeme, roditelj/skrbnik dužan je do 30. svibnja 2017. godine o tome obavijest dostaviti stručnom povjerenstvu škole kojoj prema Upisnom području dijete pripada,  a isto će naknadno utvrditi vrijeme pregleda.

Vremenik pregleda djece po gradskim četvrtima Grada Zagreba bit će objavljen na oglasnoj ploči Gradskog ureda za obrazovanje, kulturu i sport, na oglasnim pločama svih Područnih ureda gradske uprave, dječjih vrtića i osnovnih škola Grada Zagreba, Službe za školsku i adolescentnu medicinu te na mrežnoj stranici Grada Zagreba: [*www.zagreb.hr*](http://www.zagreb.hr/)

*Za sve daljnje informacije molimo obratiti se Gradskom uredu za obrazovanje, kulturu i sport, 10 000 Zagreb, Ilica 25, broj telefona: 6100 554.*  
 

KLASA:602-02/16-01/1599**P R O Č E L N I K**  
URBROJ:251-10-11-16-9

U Zagrebu, 13. veljače 2017.**Ivica Lovrić, v.r.**